**LETNI PROGRAM ODPRAVE POSLEDIC NEPOSREDNE ŠKODE NA STVAREH ZARADI MOČNIH NEURIJ Z VEČDNEVNIM OBILNIM DEŽEVJEM S POPLAVAMI IN PLAZOVI 4. AVGUSTA 2023 za leto 2025**

Vsebina letnega programa:

1. **Uvod**
2. **Pregled izvedenih obnovitvenih del**
3. **Določitev prednostnih nalog v letu 2025**
4. **Identifikacija vsebin, kjer je potrebno program dopolniti**
5. **Določitev prednostnih projektov**
6. **Opredelitev finančnih virov za izvedbo načrtovanih obnov**
7. **Uvod**

Ministrstvo za naravne vire in prostor je pripravilo Program odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023, ki ga je potrdila Vlada Republike Slovenije s sklepom št. 35400-8/2024/6 z dne 16. 5. 2024 (v nadaljnjem besedilu: program).

Ker izvajanje ukrepov odprave posledic naravne nesreče na stvareh traja več proračunskih let, so na podlagi četrtega odstavka 13. člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22 in 18/23 - ZDU-1O, 88/23, 95/23-ZIUOPZP in 117/23 – ZIUOPZP-A; v nadaljnjem besedilu: zakon) v programu določene tudi obvezne vsebine letnih programov ter roki, v katerih jih mora ministrstvo, pristojno za naravne vire, predložiti vladi v sprejem. Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo. Natančnejša opredelitev dinamike izvajanja posameznih ukrepov se določi z letnimi programi.

Vsebina letnega programa:

- Pregled izvedenih obnovitvenih del,

- Določitev prednostnih nalog v posameznem letu,

- Identifikacija vsebin, kjer je potrebno program dopolniti,

- Določitev prednostnih projektov,

- Opredelitev finančnih virov za izvedbo načrtovanih obnov.

Izračun ocenjene višine sredstev potrebnih za izvedbo programa je bil pripravljen na podlagi določb zakona ter Uredbe o načinu izračuna višine sredstev za odpravo posledic naravnih nesreč na objektih in stanovanjih ter višine hipotekarnih sredstev za obnovo stanovanj (Uradni list RS, št. 36/05 in 95/10), upoštevajoč ocenjeno višino škode za objekte, kjer predstavlja škoda nezanemarljiv znesek.

Poleg določil sistemskega zakona je obnova po naravni nesreči: močna neurja z večdnevnim obilnim deževjem s poplavami in plazovi 4. avgusta 2023, opredeljena tudi v Zakonu o interventnih ukrepih za odpravo posledic poplav in zemeljskih plazov iz avgusta 2023 – ZIUOPZP (Uradni list RS, št. 95/23 in 117/23) in Zakona o obnovi, razvoju in zagotavljanju finančnih sredstev – ZORZFS (Uradni list RS, št. 131/23). Določila omenjenih zakonov zahtevajo dodatne podrobnejše vsebine, potrebne za izvajanje programa, ki jih vključujemo v letni program kot vsebine, kjer je potrebno program dopolniti.

Celovitih projektantskih ocenjenih sredstev potrebnih za obnovo objektov v času priprave in sprejemanja programa še ni bilo podanih in investicijska dokumentacija še ni bila pripravljena, kar je temeljna vsebina Letnega programa odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023 s podrobnejšim načrtom izvedbe programa v letu 2025, ki ga je pripravilo Ministrstvo za naravne vire in prostor.

1. **Pregled izvedenih obnovitvenih del**

V obdobju izvajanja programa, ki je bil sprejet 16.5.2024 do konca leta 2024 so se izvajali vsebinski ukrepi predvideni s programom. Skupna realizacija programa v letu 2024 je bila 108.086.716,35 evrov.

V sklopu obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov za zavarovanje stvari se je odprlo 54 projektov v Načrtu razvojnih programov. Izvajala se je obnova lokalne infrastrukture (ceste, mostov, sanacija plazov) na 40 projektih v skupni višini 25.658.079,45 evrov. Pregled realizacije je podan v preglednici 1.

Preglednica 1: Pregled realizacije za obnovo občinske infrastrukture v letu 2024

|  |  |
| --- | --- |
| **Naslov projekta** | **Realizacija v letu 2024** (v EUR) |
| 2560-24-0104 - Sanacija 2 mostov čez Kokro, poplave 4.8.23 | 1.735.826,43 |
| 2560-24-0105 - Plaz na Možjanci, poplave 4.8.2023 | 409.850,02 |
| 2560-24-0113 - Hotavlje-Gorenja vas - cesta, most, poplave 4.8.23 | 1.018.247,32 |
| 2560-24-0114 - Cesta Volča - Zakobiljek, poplave 4.8.23 | 688.708,74 |
| 2560-24-0115 - Cesta Sovodenj - Cerkljanski Vrh, etapa 2- 4.8.23 | 465.628,94 |
| 2560-24-0117 - Cesta Zapreval-Poljane - etapa 2, poplave 4.8.23 | 1.923.461,45 |
| 2560-24-0119 - Cesta Gorenja vas - Jehovc, poplave 4.8.23 | 406.335,49 |
| 2560-24-0122 - Cesta Suša - Plaz Jelovica, poplave 4.8.23 | 211.384,27 |
| 2560-24-0124 - Benedikt - Plaz Štajngrova 47, poplave 4.8.23 | 93.621,10 |
| 2560-24-0125 - Benedikt - Plaz Štajngrova 72, poplave 4.8.2023 | 112.154,89 |
| 2560-24-0138 - Mežica - plaz Ferolin, poplave 4.8.23 | 642.418,19 |
| 2560-24-0152 - Gorenja vas - Cesta Trebija-Stara Oselica, 4.8.23 | 111.181,53 |
| 2560-24-0155 - Javna cesta na čistilno napravo, poplave 4.8.23 | 97.300,62 |
| 2560-24-0156 - Javna cesta Hrastje-Mota, poplave 4.8.23 | 93.958,97 |
| 2560-24-0189 - Sanacija plazu Kočice 7, poplave 4.8.23 | 446.397,25 |
| 2560-24-0195 - Lovrenc na Pohorju - cesta Činžat, poplave 4.8.23 | 948.746,70 |
| 2560-24-0198 - Sanacija plazov Pečovje in Ogorevc, poplave 4.8.23 | 157.840,28 |
| 2560-24-0211 - Polzela - Sanacija plazov Krk, poplave 4.8.23 | 520.024,12 |
| 2560-24-0215 - Plaz Javornik - do Čvan, poplave 4.8.23 | 12.456,84 |
| 2560-24-0217 - Rekonstrukcija ceste v Razpotju, poplave 4.8.23 | 313.134,00 |
| 2560-24-0219 - Zagorje - Plaz Prečna pot, poplave 4.8.23 | 97.496,30 |
| 2560-24-0220 - Prevalje - plaz Pečnik - Šentanel, poplave 4.8.23 | 2.090.639,30 |
| 2560-24-0221 - Prevalje-Cesta Godec-Gornikov križ, poplave 4.8.23 | 2.415.567,97 |
| 2560-24-0223 - Prevalje - cesta Spodnji kraj 2, poplave 4.8.23 | 128.536,38 |
| 2560-24-0224 - Prevalje, Plaz Petelinšek, Črnec 2, poplave 4.8.23 | 108.516,47 |
| 2560-24-0227 - Prevalje - cesta Poljana 3, poplave 4.8.24 | 1.044.237,18 |
| 2560-24-0238 - Plaz na cesti Javornik-Kanjuce, poplave 4.8.23 | 70.443,50 |
| 2560-24-0243 - Mežica - Most Cablex, poplave 4.8.23 | 590.924,45 |
| 2560-24-0244 - Mežica - Pustnikov most, poplave 4.8.23 | 1.606.184,77 |
| 2560-24-0245 - Mežica - Cesta Gutovnik - Jež, poplave 4.8.23 | 622.200,00 |
| 2560-24-0246 - Črna, Cesta Lesjak-Lipold, poplave 4.8.23 | 663.159,89 |
| 2560-24-0249 - Kolesarska pot Bohinj, poplave 4.8.23 | 193.392,36 |
| 2560-24-0251 - Preddvor - Cesta Možjanca, poplave 4.8.23 | 64.886,81 |
| 2560-24-0254 - Plaz Zlogona Gora-Krebs, poplave 4.8.23 | 96.202,80 |
| 2560-24-0258 - Prevalje - cesta do Žerjavelj, poplave 4.8.23 | 252.008,29 |
| 2560-24-0263 - Črna - cesta Razpotje - Bistra, poplave 4.8.23 | 754.446,79 |
| 2560-24-0264 - Črna - Sanacija udorov Javorje, poplave 4.8.23 | 407.548,94 |
| 2560-24-0265 - Črna - cesta Topla - karavla, poplave 4.8.23 | 2.151.422,88 |
| 2560-24-0266 - Črna - cesta Bistra - razcep, poplave 4.8.23 | 1.582.938,90 |
| 2560-24-0267 - Črna - Udori Pudgarsko, poplave 4.8.23 | 308.648,32 |
| Skupaj | 25.658.079,45 |

V sklopu obnove obnova objektov vodne infrastrukture se je odprlo 35 projektov. Izvedla se je obnova v skupni višini 62.191.966,12 evrov na 31 projektih. Projekti še niso zaključeni. Za predhodne aktivnosti je bilo odprto 7 projektov, realizacije ni bilo. Pregled realizacije projektov je podan v preglednici 2.

Preglednica 2: Pregled realizacije za obnovo vodne infrastrukture v letu 2024 (v EUR)

|  |  |
| --- | --- |
| **Naslov projekta** | **Realizacija v letu 2024** |
| 2560-24-0061 - Drava s pritoki - poplave avgust 2023 | 2.744.363,32 |
| 2560-24-0062 - Dravinja s pritoki - poplave avgust 2023 | 441.186,56 |
| 2560-24-0063 - Meža s pritoki - poplave avgust 2023 | 6.410.130,72 |
| 2560-24-0064 - Pesnica s pritoki - poplave avgust 2023 | 665.000,00 |
| 2560-24-0065 - Mura-visokovodni nasip desni breg v Moti-pop.avg23 | 9.207,99 |
| 2560-24-0067 - Ščavnica s pritoki - poplave avgust 2023 | 375.807,21 |
| 2560-24-0068 - Dreta s pritoki - poplave avgust 2023 | 2.643.401,98 |
| 2560-24-0069 - Ljubnica s pritoki - poplave avgust 2023 | 1.408.307,18 |
| 2560-24-0070 - Paka s pritoki - poplave avgust 2023 | 1.507.197,87 |
| 2560-24-0071 - Savinja s pritoki - poplave avgust 2023 | 15.217.321,59 |
| 2560-24-0072 - Idrijca s pritoki - poplave avgust 2023 | 1.020.788,51 |
| 2560-24-0073 - Bača s pritoki - poplave avgust 2023 | 131.228,53 |
| 2560-24-0074 - Mura s pritoki - poplave avgust 2023 | 284.929,67 |
| 2560-24-0075 - Spodnja Sava s pritoki - poplave avgust 2023 | 334.072,75 |
| 2560-24-0076 - Kamniška Bistrica s pritoki - poplave avgust 2023 | 12.359.773,95 |
| 2560-24-0077 - Kolpa s pritoki - poplave avgust 2023 | 2.190.712,71 |
| 2560-24-0078 - Meža-Zelenbreški jarek (Ravne-Zelebreg)-pop.avg23 | 73.898,00 |
| 2560-24-0079 - Ljubljanica s pritoki - poplave avgust 2023 | 513.703,28 |
| 2560-24-0080 - Srednja Sava s pritoki - poplave avgust 2023 | 1.501.053,02 |
| 2560-24-0081 - Kamniška B.-vodotok Doblič Zalog-Viševca-pop.avg23 | 200.000,00 |
| 2560-24-0082 - Poljanska Sora s pritoki - poplave avgust 2023 | 4.088.548,78 |
| 2560-24-0083 - Kamniška Bistrica-Konjski potok-popl.avg.23 | 245.987,22 |
| 2560-24-0084 - Sava Dolinka s pritoki - poplave avgust 2023 | 699.910,74 |
| 2560-24-0085 - Selška Sora s pritoki - poplave avgust 2023 | 2.194.125,15 |
| 2560-24-0086 - Sora s pritoki - poplave avgust 2023 | 1.276.442,44 |
| 2560-24-0087 - Tržiška Bistrica s pritoki - poplave avgust 2023 | 1.049.656,95 |
| 2560-24-0088 - Zgornja Sava s pritoki - poplave avgust 2023 | 1.880.147,52 |
| 2560-24-0177 - Kamniška B. - Razbremenilni kanal Pšata-pop.avg23 | 135.187,46 |
| 2560-24-0178 - Kamniška B.-vodot. Reka-Lahovče-Sp.Brnik-pop.avg23 | 399.824,18 |
| 2560-24-0180 - Ljubljanica - Petačev graben - poplave avgust 2023 | 19.520,00 |
| 2560-24-0182 - Srednja Sava-vodotok Sava v Podkraju-popl.avg.2023 | 170.530,84 |
| Skupaj | 62.191.966,12 |

Odstranitev objektov zaradi ogroženosti ali izvedbe protipoplavnih ukrepov ter nadomestitvena gradnja - izplačilo odškodnin, v skupni višini 20.236.670,78 EUR, realizacija iz ukrepa:

* 2560-24-0092 - Odškodnine za odstranitev objektov 4.8.23, v višini 20.156.061,28 EUR in
* 2560-24-0094 - Plačilo obveznosti DSU, poplave 4.8.23, v višini 80.609,50 EUR.

Priprava elaboratov in izvedba nadzora za kulturne spomenike – sta se odprla 2 projekta:

* 2560-24-0196 - Elaborati za kulturne spomenike poplave 4.8.23
* 2560-24-0199 - Nadzor del na kulturnih spomenikih- poplave 4.8.23

Realizacije v letu 2024 še ni bilo.

**3. Določitev prednostnih nalog v letu 2025**

V letu 2025 ostajajo prednostne naloge izvajanje vseh ukrepov, ki so predvideni v programu, s ciljem realizacije, ki bo odražala konkretno obnovo objektov, ki jih je potrebno obnoviti zaradi posledic naravne nesreče ali njene ponovitve.

Lokalna infrastruktura in izvedba geotehničnih ukrepov

Ocena stroškov za obnovo objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov, v danem trenutku pretežno izhaja iz pripravljene projektantske ocene potrebnih sredstev za obnovo oz. iz investicijske dokumentacije, zato se spremeni zbirni pregled načrtovanih stroškov obnove. Iz zbirnega pregleda, narejenega na podlagi predlogov občin, je razviden seznam objektov predvidenih za obnovo z ocenjeno vrednostjo obnove. Priloga 1 vsebuje pregled objektov za obnovo, z ocenjeno vrednostjo stroška obnove za objekte vključujoč dinamiko izvajanja v posameznih letu 2025 in po letu 2025.

Iz predloženega izhaja, da je za leto 2025 potrebno upoštevati višino potrebnih sredstev ter prilagoditi dinamiko, kot je bila opredeljena v programu. Višina potrebnih sredstev upoštevajoč zmožnostim izvedbe obnova objektov v lasti oseb javnega prava oziroma občinski infrastrukturi in javni objekti ter izvedba geotehničnih ukrepov za leto 2025 znaša vsaj 120.000.000,00 evrov.

Za obnovo prioritetnih objektov, za katera se sredstva v letu 2025 ne bodo zagotavljala, se dinamika izvedbe zamakne v naslednje leto. V primeru, da višine projektov presegajo zmožnost financiranja, se sledi sorazmernosti dodelitve sredstev med občinami ter prednostnim projektom, kot je opredeljeno v poglavju 5.

Sanacija vodne infrastrukture v ustrezno funkcionalno stanje

Ocena stroškov za obnovo objektov vodne infrastrukture, vodnih in priobalnih zemljiščih, izhaja iz ocenjene škode, izvedenih interventnih delih in izvedenih izrednih ukrepih, stanja na terenu in prioritet sanacije vodne infrastrukture po poplavah 4. avgusta 2023 v ustrezno funkcionalno stanje, odporno na podnebne spremembe.

Izhajajoč iz predložene investicijske dokumentacije - poročil o izvajanju projektov in pripravljenih dokumentov identifikacije investicijskega projekta ter zamika pri dinamiki je potrebno za leto 2025 upoštevati višino potrebnih sredstev, ki za leto 2025, skupaj s predlogi projektov za predhodne aktivnosti znaša 140.000.000,00 evrov.

Preglednica 3: Pregled projektov (ali območij) za leto 2025 s predlogom sprememb (v EUR)

|  |  |  |  |
| --- | --- | --- | --- |
| **Projekt / invest. dokum.** | **Ime območja** | **Vrednost po programu v 2025** | **Ocenjen predlog spremembe za 2025 \*** |
| 2560-24-0061 | Poplave avgust 2023 - porečje Drave -  Drava s pritoki | 2.565.636,68 | 4.105.636,68 |
| 2560-24-0062 | Poplave avgust 2023 - porečje Drave -  Dravinja s pritoki | 1.498.813,44 | 2.158.813,44 |
| 2560-24-0063 | Poplave 4. avgust 2023 - porečje Drave -  Meža s pritoki | 17.079.605,52 | 23.054.869,28 |
| 2560-24-0078 | Poplave avgust 2023 - Drava - Meža - Zelenbreški jarek, odsek Ravne-Zelenberg | 726.102,00 | 726.102,00 |
| 2560-24-0064 | Poplave avgust 2023 - porečje Drave -  Pesnica s pritoki | 365.000,00 | 700.000,00 |
| 2560-24-0074 | Poplave avgust 2023 - porečje Mure -  Mura s pritoki | 274.070,40 | 274.070,40 |
| 2560-24-0065 | Poplave avgust 2023 - Mura - Mura - VVN desni breg pri naselju Mota | 3.240.792,01 | 3.240.792,01 |
| 2560-24-0067 | Poplave avgust 2023 - porečje Mure -  Ščavnica s pritoki | 382.034,89 | 382.034,89 |
| 2560-24-0068 | Poplave avgust 2023 - porečje Savinje -  Dreta s pritoki | 3.476.598,02 | 4.176.598,02 |
| 2560-24-0069 | Poplave avgust 2023 - porečje Savinje -  Ljubnica s pritoki | 2.162.692,82 | 2.162.692,82 |
| 2560-24-0070 | Poplave avgust 2023 - porečje Savinje -  Paka s pritoki | 2.100.802,13 | 2.700.802,13 |
| 2560-24-0071 | Poplave avgust 2023 - porečje Savinje -  Savinja s pritoki | 21.865.407,03 | 24.994.678,41 |
| 2560-24-0072 | Poplave avgust 2023 - porečje Soče -  Idrijca s pritoki | 1.600.046,42 | 1.600.046,42 |
| 2560-24-0073 | Poplave avgust 2023 - porečje Soče -  Bača s pritoki | 689.184,94 | 689.184,94 |
| 2560-25-0003 | Poplave avgust 2023 - Soča – Soča s pritoki - vodotok Godiča | 558.758,03 | 558.758,03 |
| 2560-24-0088 | Poplave avgust 2023 - porečje zg. Save -  Zgornja Sava s pritoki | 889.017,62 | 889.018,69 |
| 2560-24-0082 | Poplave avgust 2023 - porečje zg. Save -  Poljanska Sora s pritoki | 5.231.466,58 | 5.231.466,58 |
| 2560-24-0086 | Poplave avgust 2023 - porečje zg. Save -  Sora s pritoki | 2.711.634,15 | 2.712.020,98 |
| 2560-24-0087 | Poplave avgust 2023 - porečje zg. Save -  Tržiška Bistrica s pritoki | 1.021.743,05 | 1.021.743,05 |
| 2560-24-0085 | Poplave avgust 2023 - porečje zg. Save -  Selška Sora s pritoki | 4.640.936,71 | 6.122.474,86 |
| 2560-24-0183 | Poplave avgust 2023 - zg. Sava -  Selška Sora - vodotok Pustotnica | 430.000,00 | 430.000,00 |
| 2560-24-0080 | Poplave avgust 2023 - porečje sr. Save -  Srednja Sava s pritoki | 11.084.739,61 | 15.585.502,91 |
| 2560-24-0182 | Poplave avgust 2023 - sr. Sava -  Sr. Sava - vodotok Sava (Podkraj) | 229.469,16 | 229.469,16 |
| 2560-24-0076 | Poplave avgust 2023 - porečje sr. Save -  Kamniška Bistrica s pritoki | 17.310.726,05 | 17.310.726,05 |
| 2560-24-0177 | Poplave avgust 2023 - sr. Sava -  Kam. Bistrica - razbremenilni kanal Pšate | 214.812,54 | 214.812,54 |
| 2560-24-0176 | Poplave avgust 2023 - sr. Sava -  Kam. Bistrica - vodotok Pšata | 500.000,00 | 500.000,00 |
| 2560-24-0178 | Poplave avgust 2023 - sr. Sava -  Kam. Bistrica - Reka od Lahovč do Sp. Brnika | 175,82 | 175,82 |
| 2560-24-0083 | Poplave avgust 2023 - sr. Sava -  Kam. Bistrica - vodotok Konjski potok | 254.012,78 | 254.012,78 |
| 2560-24-0079 | Poplave avgust 2023 - porečje sr. Save -  Ljubljanica s pritoki za leto 2024 - 420074 | 1.031.796,72 | 1.031.796,72 |
| 2560-24-0179 | Poplave avgust 2023 - sr. Sava -  Ljubljanica - vodotok Božna | 400.000,00 | 400.000,00 |
| 2560-24-0180 | Poplave avgust 2023 - sr. Sava -  Ljubljanica s pritoki - Petačev graben | 330.480,00 | 330.480,00 |
| 2560-24-0181 | Poplave avgust 2023 - sr. Sava -  Ljubljanica - Potrebuježev graben | 250.000,00 | 250.000,00 |
| 2560-24-0077 | Poplave avgust 2023 - porečje sr. Save -  Kolpa s pritoki | 609.287,30 | 609.287,30 |
| 2560-25-0004 | Poplave avgust 2023 - porečje sr. Save - Krka s pritoki | 82.224,48 | 160.000,00 |
| 2560-24-0075 | Poplave avgust 2023 - porečje sp. Save -  Spodnja Sava s pritoki | 422.879,58 | 422.879,58 |
| 2560-25-0159 | Poplave avgust 2023 - Mura - Mura - desni breg Gibina | 580.000,00 | 580.000,00 |
| 2560-25-0160 | Poplave avgust 2023 - Mura - Mura - VVN levi breg Dolnja Bistrica | 1.260.000,00 | 1.260.000,00 |
| 2560-25-0161 | Poplave avgust 2023 - Mura - Mura - VVN levi breg Gornja Bistrica | 2.220.000,00 | 2.220.000,00 |
| 2560-25-0174 | Poplave avgust 2023 - sr. Sava -  Kam. Bistrica - vodotok Pšata (Cerklje) | 0 | 500.000,00 |
| 2560-25-0173 | Poplave avgust 2023 - sr. Sava -  Kam. Bistrica - vodotok Pšata (Mengeš) | 0 | 300.000,00 |
| 2560-25-0171 | Poplave avgust 2023 - sr. Sava -  Kam. Bistrica - vodotok Blatnica (na ovinku) | 0 | 100.000,00 |
| 2560-25-0172 | Poplave avgust 2023 - sr. Sava -  Kam. Bistrica - vodotok Korošak | 0 | 300.000,00 |
|  |  |  |  |
| 2560-24-0089 | Predhodne aktivnosti-poplave avg.23 - Zg.Sava | 750.655,96 | 750.655,96 |
| 2560-24-0095 | Predhodne aktivnosti-poplave avg.23 - Sr.Sava | 1.624.070,00 | 1.624.070,00 |
| 2560-24-0096 | Predhodne aktivnosti-poplave avg.23 - Sp.Sava | 229.865,21 | 229.865,21 |
| 2560-24-0097 | Predhodne aktivnost-poplave avg.23 - Soča | 235.760,02 | 235.760,02 |
| 2560-24-0098 | Predhodne aktivnosti-poplave avg.23 -Savinja | 4.919.713,91 | 4.919.713,90 |
| 2560-24-0099 | Predhodne aktivnosti-poplave avg.23 - Mura | 630.428,42 | 630.428,42 |
| 2560-24-0100 | Predhodne aktivnosti-poplave avg.23 - Drava | 1.318.560,00 | 1.318.560,00 |
|  | Skupaj za leto 2025 | **120.000.000,00** | **140.000.000,00** |

Opomba:

\* Predlog spremembe je ocenjen, dejanski bo izhajal iz investicijske dokumentacije

Objekti v lasti oseb zasebnega prava, namenjeni bivanju

Namen zakona je zagotovitev bivanja prebivalcem, ki imajo poškodovane domove. Prednostna naloga ostaja dodeljevane sredstev državnega proračuna oz. zagotavljanje sofinanciranja obnove stanovanj in stanovanjskih stavb, ki jih lastniki obnavljajo.

Glede na zelo veliko število poškodovanih stanovanj in stanovanjskih stavb in enotnega razumevanja vsebin in postopkov je pripravljeno navodilo za izvedbo postopkov, podana v podpoglavju 4.1.

Pri obnovah, predvsem celovitejših obnovah, kjer pri obnovi sodeluje oz. se vključuje Državno tehnična pisarna, so v podpoglavju 4.2 podana izhodišča za izvajanje strokovne in tehnične pomoči pri izvedbi obnove.

Prebivalce stanovanjskih stavb, ki so konstrukcijsko poškodovani, je potrebno v času izvajanja rekonstrukcije ali novogradnje objektov izseliti. Merila in kriteriji za sofinanciranje najemnin za začasno bivanja so opredeljena v poglavju 4.4.

Višina potrebnih sredstev upoštevajoč zmožnostim izvedbe obnova objektov v lasti oseb zasebnega prava – obnova stanovanj ter izvajanju zakonskih ter upravnih postopkov za dodelitev sredstev za leto 2025, vključno z eventualnimi najemninami za čas izselitve, znaša ocenjeno 6.000.000,00 evrov.

Objekti v lasti oseb zasebnega prava, za izvajanje dejavnosti

Namen zakona je poleg zagotovitve bivanja prebivalcem tudi omogočanje izvajanj dejavnosti, lastnikom, ki imajo poškodovane objekte za izvajanje dejavnosti. Lastniki poškodovanih objektov za izvajanje dejavnosti so bili obveščeni o možnosti dodelitve sredstev državnega proračuna, kot sofinanciranje obnove.

Pri določitvi kriterija iz petega odstavka 23. člena zakona, za ugotavljanje upravičenosti oz. neupravičenosti dodelitve osebam zasebnega prava za obnovo objektov za izvajanje dejavnosti, se upošteva vsebina v podpoglavju 4.3.

Višina potrebnih sredstev upoštevajoč zmožnostim izvedbe obnove objektov v lasti oseb zasebnega prava, za izvajanje dejavnosti ter izvajanju zakonskih ter upravnih postopkov za dodelitev sredstev za leto 2025 znaša 6.000.000,00 evrov.

Nadomestitvena gradnja

Odstranitev objektov zaradi ogroženosti ali zaradi izvedbe protipoplavnih ukrepov ter nadomestitvena gradnja. Evidentirana so poplavno in plazovno ogrožena območja in na njih objekti, ki so predmet morebitne preselitve, če se po celovitem strokovnem pregledu ugotovi, da s preventivnimi ukrepi ni mogoče zagotoviti varnosti za osebe in njihovo premoženje ali pa je njihova odstranitev potrebna zaradi izvedbe protipoplavnih ukrepov - javna korist. Oblikovan je seznam tovrstnih objektov, ki se bo še dopolnjeval oziroma spreminjal, saj se nekatere študije poplavne in plazovne ogroženosti in ugotovitvene ocene posameznih objektov na nekaterih območjih še izvajajo. To pomeni, da bodo lahko objekti bodisi dodani bodisi umaknjeni iz seznama. Identifikacija morebitnih območij in objektov je objavljena na spletni strani Službe vlade za obnovo po poplavah in plazovih. V kolikor se bo upravičenec odločil za izplačilo odškodnine v celoti, bodo upravičencem sredstva nakazana kot poseben transfer. Sredstva ukrepa se namenijo tudi za dobavitelje oz. izvajalce, ki jih DSU izbere za dobavo blaga oz. storitev gradenj in plačilo drugih obveznosti.

Pri zagotavljanju nadomestitvenih parcel se pojavijo različni stroški, ki so povezani z zagotavljanjem ustreznih pogojev za gradnjo in uporabo zemljišč. Ti stroški so poleg prostorske ureditve (priprava občinskih prostorskih načrtov, lokacijske preveritve) običajno vključujejo tudi stroški komunalne ureditve,

priključitev na omrežja, ureditev dostopnih poti, cest in javne razsvetljave, ureditveni stroški zemljišča z

parcelacijo, geodetskimi storitvami, priprava zemljišča, administrativni in pravni stroški z pridobivanjem upravnih dovoljenj, pravnih podlag za prenos lastništva, vpis v zemljiško knjigo, izdelave notarskih in pogodbenih dokumentov ter drugih stroškov glede na posebne zahteve upravičenca in v primeru varovanih območij tudi stroški okoljskih presoj ali dodatnih soglasij. V 15 občinah v letu 2025 potekajo postopki prostorskih načrtovanj za nadomestitvene objekte, ki so vključeni v prilogo 1.

Skupni stroški se razlikujejo glede na lokacijo, obseg potrebne komunalne opreme, kompleksnost terena in druge specifične okoliščine. Vsi ti elementi pomembno vplivajo na časovno dinamiko izvedbe in končno vrednost nadomestitvene parcele. Za leto 2025 je potrebno zagotoviti 100.000.000,00 evrov.

Obnova posebnih objektov - kulturna dediščina razglašena za kulturni spomenik

Prednostne naloge izhajajo iz stopnje pripravljenost dokumentacije in pri kulturnih spomenikih, ki so v lasti oseb zasebnega prava z zmožnostmi izvedbe obnove ter izvedbo zakonskih in upravnih postopkov.

Za leto 2025 je predvideno vsaj 16.000.000,00 evrov.

Objekti, ki so predmet programov, ki jih izvajajo drugi pristojni organi oz. ministrstva (MSP, MZ, MK,...) niso predmet programa.

Objekti zavarovane narave

Priprava investicijske in tehnične dokumentacije za obnovo objektov zavarovane narave poteka. Glede vsebine je prilagojena dinamika izvajanja. Višina potrebnih sredstev ostaja kot je bilo predvideno s programom in za leto 2025 znaša 500.000,00 evrov.

Podpora izvedbi programa

Za izvedbo programa se zagotavlja informacijska in strokovno tehnična podpora izvedbi ukrepov v pristojnosti Ministrstva za naravne vire in prostor ter Službe Vlade RS za obnovo po poplavah in plazovih.

Za izvajanje strokovno tehnična podpore sta odprta ukrepa v Načrtu razvojnih programov:

* 2560-25-0015 - Strokovno pomoč upravičencem – poplave 4.8.23 in
* 2560-25-0005 - Geoinformacijska podpora - naravna nesreča 4.8.23.

Potrebna sredstva v letu 2025 znašajo 11.542.000,00 evrov.

**4. Identifikacija vsebin, kjer je potrebno program dopolniti**

Izvajanja programa predvideva vsebine, ki jih je potrebno podrobneje identificirati.

Progam se dopolni z vsebinami, ki so potrebne za povezane z operativno izvedbo postopkov dodelitve sredstev opravičencem – osebam zasebnega prava za obnovo objektov namenjenem bivanju in izvajanju dejavnosti. Dodane vsebine so navede v podpoglavjih tega poglavja.

***4.1. Enotna navodila za izvedbo postopkov – dodelitev sredstev za obnovo stanovanj***

Z namenom zagotavljanja standardiziranega oziroma poenotenega pristopa pri obravnavi dodelitve sredstev državnega proračuna fizičnim osebam za obnovo poškodovanih stanovanjskih objektov je ministrstvo z dokumentom št.35406-38/2023-2560-4028 z dne z dne 20.1.2025 izdalo Enotna navodila za obravnavo dodelitve sredstev državnega proračuna fizičnim osebam za obnovo poškodovanih stanovanjskih objektov, ki so podana v prilogi 2.

Stroški potrebni za obnovo stanovanja se pri stavbah, kjer je bila ocenjena škoda podana na obrazcu (4) o delni oceni škode na stanovanjski stavbi, vsaj v višini povprečnega stroška enakovrednih obnov izhajajoč, iz višine polovične povprečne višine sredstev za obnovo, izračunane iz povprečja škod, ki znaša 18.000 evrov, kot opredeljeno v programu se lahko priznajo v navedeni višini 18.000 evrov, če je tako bolj ugodno za stranko. Utemeljitev izhaja iz :

- Zagotavljanje realne ocene vrednosti obnove. Povprečni strošek enakovrednih obnov predstavlja realen in objektiven indikator stroškov, ki nastanejo ob izvedbi obnove z enakim obsegom in kakovostjo, kot je bila izvedena,

- Doslednost pri obračunavanju in poročanju. Priznavanje vrednosti obnove po povprečnem strošku omogoča enotno in transparentno metodo. Uporaba povprečnega stroška upošteva tržne razmere, razpoložljive materiale in storitve, s čimer se prepreči precenjevanje ali podcenjevanje vrednosti obnove.

- Upoštevanje amortizacije in tehničnega stanja. Vrednost obnove v višini povprečnega stroška odraža dejanski prispevek obnove k povečanju uporabne vrednosti objekta, brez dodatnih nepravilnih povečanj zaradi posebnih okoliščin ali izrednih stroškov.

Za potrebe odločanja po tretjem in petem odstavku 25.člena zakona, kdo je ožji družinski član štejejo osebe, ki:

* so z vlagateljem v sorodstvenem, zakonskem ali partnerskem razmerju (npr. zakonec, zunajzakonski partner, otroci, starši), pri čemer se, v kolikor posebni zakon ne določa drugače, za presojo razmerja med strankami in relevantnih dejstev subsidiarno uporabljajo zakon o splošnem upravnem postopku,
* so imele na poškodovani nepremičnini prijavljeno stalno prebivališče ali so z drugimi verodostojnimi listinami (npr. potrdilo o začasnem prebivanju, pogodba o najemu, izpisek iz šolske evidence ipd.) oziroma z izjavami prič izkazale, da so neposredno na dan te naravne nesreče prebivale na naslovu poškodovanega objekta.

Upravni organ, pri ugotavljanju dejanskega stanja upošteva dokumentirano prebivanje (uradna prijava ali druga dokazila) in družinsko povezanost.

Rok za predložitev obvestila s katerim se potencialni upravičenci želijo vključiti v postopek dodelitve je 31.12.2025.

***4.2. Izvajanje strokovne in tehnične pomoči pri izvedbi obnove***

Kot opredeljeno s programom lahko v času obnove lastniki zaprosijo za strokovno in tehnično pomoč pri izvedbi obnove, kjer nastopa tudi Državna tehnična pisarna (DTP). Zaradi vsebinskih, administrativnih, upravnih, strokovno tehničnih ali drugačnih potreb in zahtev se pomoč pri organizaciji obnove objekta lahko opredeli tudi drugače, ter predlaga ali določa druge akterje in postopke potrebne za obnovo. Izvedba strokovnega dela in za zavedene aktivnosti skladno s pooblastili s strokovnjaki potrebnih strok izvede DTP.

V primeru obnove objekta, ki je kulturna dediščina ali je v območju kulturne dediščine, tudi če nima statusa kulturnega spomenika in ni upravičen do sredstev za odpravo posledic naravne nesreče po zakonu kot poseben objekt, je potrebno v sklopu načrtovanja ali izvedbe ukrepa pridobiti kulturnovarstvene pogoje in soglasja oz. mnenja pristojne območne enote Zavoda za varstvo kulturne dediščine Slovenije, v primeru posega v zemljišče ob gradnji znotraj registriranega arheološkega najdišča pa kulturnovarstveno soglasje za raziskavo in odstranitev arheološke ostaline, ki ga izda minister za kulturo.

Zakonsko opredeljen gradbeni nadzor in koordinator varstva pri delu pri sanaciji, manjši rekonstrukciji, rekonstrukciji in novogradnji objekta je kot aktivnost s pooblastilom predana DTP.

Preliminarni strokovni ogled in elaborat obnove stavbe ter mala rekonstrukcija

Na podlagi pobude se opredeli potrebne aktivnosti glede na vsebino zahteve odloči ali se:

- izvede preliminarni ogled in izvede poročilo (PSO) o stanju objekta in ali po potrebi izdelava elaborata obnove stavbe (Elaborat), kar potrdi vodja DTP,

- izdela projektno dokumentacijo kot določa Gradbeni zakon (Uradni list RS, št. 199/21, 105/22 – ZZNŠPP, 133/23 in 85/24 – ZAID-A; GZ-1) in področna zakonodaja na vsebino obnove po poplava; Zakon o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23, 131/23 – ZORZFS in 62/24; ZIUOPZP) in Zakon o obnovi, razvoju in zagotavljanju finančnih sredstev (Uradni list RS Uradni list RS, št. 131/23, 81/24 in 109/24; ZORZFS)

**Elaborat** na podlagi vsebin PSO, katerega ključna vsebina je predlog in opredelitev sanacijskih ukrepov z ocenjeno vrednosti izvedbe predvidene obnove, tudi opis potrebnih pravno-formalnih vsebin, opis izvedene in predvidene sanacije, opredelitev do predvidene sanacije, cilji in potrebne vsebine za izvedbo sanacije objekta ter vsebinsko - tehnični vidik obnove (potrebna projektna ali tehnična dokumentacija za izvedbo sanacije objekta, potrebni načrti in skice, tehnični opisi, poročila o ogledu, izmere objekta, meritve, upoštevajoč gradbeno prakso, elaborat podaja navodila za izvedbo del, stopnja obdelave na ustreznem tehničnem nivoju – PZI dokumentacija, ter ostale potrebne vsebine za dosego namena obnove, z dodano projektantsko oceno oz. popis del za odpravo posledic poplav in plazov na stavbah.

Ovrednotenje že izvedenih ukrepov ni predmet elaborata, v elaboratu se opiše že izvedeno obnovo. Za izvedbo obnove se po potrebi pridobi potrebna mnenja oz. soglasja.

Po potrebi se v vsebino elaborata vključuje projekt **manjše rekonstrukcije** in je izdelan za dosego namena sanacije v poplavi z dne 4. avgusta 2023 poškodovane stavbe, predvsem iz naslova poškodb na objektu. Ukrepi predvideni v manjše rekonstrukcije predstavljajo nujne ukrepe, ki jih je na objektu potrebno izvesti. Izvedba slednjih predstavlja prioritetno izvedbo del.

Rekonstrukcija stavbe – projektna dokumentacija

Pri zahtevnejši obnovi se izvede **rekonstrukcija objekta**. Kjer zaradi znatnega poškodovanja objektov obnova ni mogoča ali ekonomsko smiselna lahko DTP predlaga izvedbo novogradnje ali nadomestne gradnje, če lokacija predvidene novogradnje iz naslova varnosti ni ustrezna. DTP izdela projektno nalogo za naročilo projektne dokumentacije in izvede oz. sodeluje pri izvedbi javnega naročila za naročilo projektiranja.

Če lastnik objekta dostavi projektno dokumentacijo se mu strošek prizna v do ocenjene vrednosti projektne dokumentacije - skladno s potrebno projektno vsebino in ocenjeno vrednostjo storitve izvedbe projektiranja. Za izvedbo ukrepa je potrebno predvideti pridobivanja potrebnih mnenj oz. soglasij k projektni dokumentaciji. Ostali potencialni stroški, ki nastanejo pri za obnovo nujno potrebnih aktivnostih ali del se določajo in opredelijo v projektni nalogi in skladno s zakonskimi določili javnega naročanja.

V zvezi z odpravo posledic poplav in plazov na stavbah, se pri izvedbi javnega naročila in izračunu ocenjene vrednosti za izvedbo novogradnje, rušenja objekta, projektne dokumentacije, nadzora ob izvedbi javnega naročila upoštevajo cene kalkulativnih postavk, ki so določene v Uredbi o metodologiji in normativih za določanje ocenjenih vrednosti, povezanih z odstranitvijo objektov ter nadomestitvenimi objekti (Uradni list RS, št. 3/25, v nadaljevanju: metodologija).

Projektiranje in izvedba del »nad obnovo« (projektiranje na željo lastnika, javna sredstva iz drugih razpisov, sanacija (gradnja) ali izboljšava s poplavo netangiranih (nepoškodovanih) elementov stavbe, dodatna oprema objektov in podobno), predstavlja lasten strošek lastnika oz. lastnikov stavbe.

Prenos sredstev

V individualnih primerih, ko lastnik zaradi specifičnosti situacije nima interesa sanirati obstoječi objekt, lahko izjemoma pripadajoča sredstva prenese na drug objekt. S slednjim mora biti dosežen osnovni namen dodelitve sredstev državnega proračuna po zakonu, da tem reši svoj primarni stanovanjski ali drugi namen, za katerega so sredstva odobrena (stanovanjski, izvajanje dejavnosti). Slednje lastnik izvede na lastno pobudo ob izpolnjenem pogoju zagotovitev namenske porabe sredstev, kar se podrobno opredeli v pogodbi o prenosu sredstev (vsebinsko; namen prenosa sredstev). Prejemnik sredstev je o izpolnitvi namena in porabi dolžan sofinancerju poročati. Sredstva »nad obnovo« iz prejšnjega odstavka, se v prenos ne prenašajo in so iz prenosa izločena sredstva. Višino sredstev potrebnih za obnovo, ki se prenašajo, pred izvedbo aktivnost, potrdi komisija za odpravo posledic nesreč.

Novogradnje oz. nadomestne gradnje

V primerih **novogradnje** oz. nadomestne gradnje stavbe se kot ekonomski cenzus v PSO, Elaboratu ali projektni dokumentaciji predvidi ali potrdi oceno vlaganj v objekt (za namen sanacije v poplavah ali plazu poškodovane stavbe) in kot materialni cenzus, s pisno strokovno opredelitvijo do poškodb objekta ter opredelitvijo nesmiselnost obnove v poplavah ali plazu poškodovanega objekta.

Postopek za izvedo prejšnjega odstavka: ko v PSO, Elaboratu po strokovni oceni obnova ni smiselna ali ocena vlaganj v objekt presega ocenjeno vrednost novogradnje objekta v standardni stanovanjski površini (25. člen zakona), DTP lahko komisija in lastniku objekta predlaga izvedbo novogradnje oz. nadomestne gradnje. Slednje izvede s strokovnim elaboratom, kjer se za predviden ukrep navedena ključna tehnična dejstva in opredelitev. Predlog DTP o izvedbi novogradnje in njene ocenjene vrednosti potrdi komisija. Vrednosti: rušenja objekta, predhodnih del in aktivnosti, navezava na gospodarsko javno infrastrukturo projektne dokumentacije, gradbeni nadzor, se v ocene vlaganj v obstoječi ali novi objekt ne vštevajo. Predlog potrdi tudi investitor – upravičenec.

V primerih novogradnje (oz. nadomestne gradnje) se v projektni nalogi, ki jo pripravi DTP, določajo osnovni parametri objekta (velikost, standard opreme, energetski razred, priključkov na gospodarsko javno infrastrukturo, podobno) lokacija objekta in pogoji h gradnji. Strošek izvedbe priključkov novogradenj oz. nadomestnih gradenj na gospodarsko javno infrastrukturo, ki zajemajo projektiranje in gradnjo priključka se skladno z 90. členom ZORZFS, financirajo iz proračuna Republike Slovenije.

***4.3. Cene novogradenj za objekte za izvajanje dejavnosti***

Za določitev kriterija petega odstavka 23. člena zakona za ugotavljanje upravičenosti oz. neupravičenosti dodelitve osebam zasebnega prava za obnovo objektov za izvajanje dejavnosti, in ugotavljanja ali je višina sredstev, ki so potrebna za obnovo objekta, manjša od stroškov za novo gradnjo prostorov enakega namena s površino, ki je enaka 5% neto tlorisne površine objekta v obnovi, se upošteva za industrijski stavbe in skladišča v višini zaokroženo 900 evra/m2 ter za poslovne stavbe (gostinske, poslovne in upravne, trgovske in storitvene dejavnosti, stavbe za promet in izvajanje komunikacij ter stavbe splošnega družbenega pomena) v višini zaokroženo 1.500 evra/m2. Druge stavbe se razvršča primerljivo navedenemu.

Enako merilo za ceno m2 novo gradnje 1 m2 tlorisne površine objekta enakega namena se uporabi v povezavi z četrtim odstavkom 2. člena Uredbe o načinu izračuna višine sredstev za odpravo posledic naravnih nesreč na objektih in stanovanjih ter višine hipotekarnih sredstev za obnovo stanovanj (Uradni list RS, št. 36/05 in 95/10).

***4.4. Stroški začasnega bivanja – najemnin***

Lastnik ali upravnik objekta lahko skladno s programom obnove zaradi finančne in tehnične zahtevnosti obnove poda pobudo ali poziv za sofinanciranje stroškov začasnega bivanja v času večje obnove objekta ali nadomestne gradnje, poškodovanega objekta v poplavi 4.8.2023.

V programu se predvidijo sredstva za sofinanciranje stroškov iz državnega proračuna, ki jih zaradi začasne preselitve prebivalcev nosijo prizadete občine. Upravičenci refundacije sredstev kot sofinanciranje stroškov za začasno namestitev v drugih objektih so začasno preseljeni lastniki (oškodovanci) objektov, zaradi večjih obnovitvenih del ali nadomestne gradnje in to za čas trajanja obnove. Merila in kriteriji za sofinanciranje najemnin za začasno bivanje po naravnih nesrečah v letu 2023 so podani v prilogi 3.

Pogodba z oškodovancem določa tudi protokol in vsebino, ki se nanaša na trajanje koriščenja stroškov začasnega bivanja,

***4.5 Minimalna višina dodeljenih sredstev***

Da postopek glede na specifično narave investicije ne bi bil nesorazmerno drag v primerjavi z vrednostjo dodeljenih sredstev, je smiselno določiti minimalno višino dodelitve pri najmanj 25 evrov.  
To zagotavlja, da je učinkovitost dodeljevanja in razmerje med koristjo za upravičenca in stroški za izvajalca postopka še smiselno, ter se izognemo situacijam, kjer so stroški izvedbe višji od same dodelitve.

Manjša odstopanja do 150 evrov od že dodeljenih državnih sredstev iz predplačila po ZIUOPZP indejansko predloženimi dokazili (tako v primeru manjkajočih kot presežnih dokazil o obnovi) se lahko zaključijo brez nadaljnje obravnave. Namen takšnega praga je zagotoviti sorazmerno, učinkovito in smiselno upravljanje postopka ter zmanjšati administrativne stroške tako za izvajalca kot za upravičence. Upravičencev se v teh primerih ne poziva k dopolnitvi ali dodatni obrazložitvi.Razlogi za takšno ureditev so naslednji:

– Nesorazmernost ukrepanja: Obravnava manjših finančnih odstopanj bi zahtevala enak obseg postopanja kot bistveno večje razlike, kar ni sorazmerno z vplivom na končni obračun,  
– Neupravičena obremenitev kadrovskih in administrativnih virov: Postopki dopolnjevanja v teh primerih pomenijo nepotrebno obremenitev upravnih organov, brez realnega vpliva na zakonitost ali transparentnost dodelitve sredstev,

– Neučinkovitost in neživljenjskost postopka: Zaradi nizke vrednosti odstopanja je ukrepanje upravnih organov v takšnih primerih v nasprotju z načelom ekonomičnosti postopka in ustvarja dodatno administracijo brez bistvenega učinka,

– Zmanjšanje obremenitve upravičencev: Takšna ureditev preprečuje nepotrebno administrativno obremenjevanje prijaviteljev oziroma upravičencev pri zanemarljivih razlikah.

Ali kadar stroški za obnovo izhajajoč iz predloženih dokazil ne dosegajo kriterija 5% vrednosti novogradnje za standardno stanovanjsko površino (zaokroženo 6.000 eurov za 90 m2 veliko stanovanje) se postopek dodelitve sredstev po zakonu lahko ne izvede oz. se zaključi brez dodelitve sredstev.

1. **Določitev prednostnih projektov**

Določanje prednostnih projektov temelji na več ključnih merilih, ki zagotavljajo učinkovito, pravočasno in smotrno izvedbo. Pri tem se upoštevajo naslednji dejavniki:

* Nujnost izvedbe – prednost imajo projekti, ki so ključni za varnost, osnovno funkcionalnost in stabilnost infrastrukture ter tisti, katerih izvedba je časovno kritična.
* Stopnja pripravljenosti – prednost imajo projekti, za katere je že pripravljena celovita tehničnain investicijska dokumentacija, vključno z pozitivno recenzijo, saj omogočajo hitrejši začetek izvajanja in nemoteno črpanje sredstev.
* Vpliv na širše okolje – upoštevajo se projekti, ki imajo širši pomen in bistveno vplivajo na lokalno ali državno infrastrukturo, gospodarstvo ter kakovost življenja prebivalcev ali so pomembni z vidika javnega interesa varstva kulturne dediščine.
* Izvedljivost v relaciji z razpoložljivimi viri – prednost dobijo projekti, ki so izvedljivi glede na trenutne kapacitete izvajalcev in zagotovljena finančna sredstva.

Z upoštevanjem teh meril se zagotavlja, da se v omejenem časovnem in finančnem okviru izvedejo tisti projekti, ki prinašajo največji doprinos in hitro obnovo infrastrukture ter normalizacijo življenjskih pogojev ali so pomembni z vidika javnega interesa varstva kulturne dediščine.

Občine so predložile predlog za prednostno obravnavo preko 1.200 objektov za katere je predvideno odprtje projekta oziroma programskega projekta v Načrtu razvojnih programov. Ocenjujemo oz. ugotavljamo, da za leto 2025 večina teh objektov, izpolnjuje določene kriterije iz prvega odstavka.

Vendar pa so razpoložljivi viri, tako finančni kot tehnični, omejeni, kar zahteva skrbno določanje prioritet. Pri določitvi prednostnih projektov se zato upošteva predvsem obnova ključne infrastrukture ter izvedba geotehničnih ukrepov za stabilizacijo in zaščito objektov. Ti projekti so prednostni, saj gre za kritične posege na prizadetih območjih, kjer obstaja neposredno tveganje za nadaljnjo degradacijo prostora in močno višanje stroškov obnove, ki bi se lahko v primeru novih naravnih nesreč še povečalo.

Določanje prednostnih projektov pri obnovi vodnogospodarske infrastrukture temelji na strokovni presoji in analizi obravnavane investicijske dokumentacije, pri čemer so se upošteval ključni kriteriji:

* Stopnja poškodovanosti in ogroženosti – prednost imajo objekti, katerih poškodbe predstavljajo neposredno nevarnost za prebivalstvo, premoženje, kulturno dediščino ali okolje,
* Funkcionalna pomembnost infrastrukture – prioriteta se daje objektom, ki zagotavljajo zaščito pred poplavami, stabilnost vodotokov, varnost nasipom ter drugih ključnih vodnogospodarskih sistemov,
* Pripravljenost projektne dokumentacije – prednost imajo projekti z potrjeno tehnično in investicijsko dokumentacijo,
* Razpoložljivost finančnih sredstev in tehničnih kapacitet.

Na podlagi teh kriterijev se zagotavlja učinkovita in ciljno usmerjena sanacija vodnogospodarske infrastrukture, ki prispeva k večji varnosti, odpornosti in trajnosti vodnogospodarske infrastrukture.

Odprtih oz. v postopkih odpiranje je preko 40 projektov. In 7 projektov za izvedbo predhodnih aktivnosti.

Za obnovo objektov kulturne dediščine skupaj s pristojno strokovno državno javno službo za varstvo nepremične kulturne dediščine - Zavod za varstvo kulturne dediščine Slovenije (ZVKDS) potekajo postopki obnove na podlagi popisov potrebnih ukrepov za odpravo posledic škode, ki je nastala na objektih kulturne dediščine upravičenih do sredstev za odpravo posledic nesreče po 21. členu zakona (obnova objektov, ki so razglašeni za kulturni spomenik) – ukrepi za konservatorsko – restavratorske sanacije. Ker gre za obnovo objektov, ki so varovani po predpisih s področja varstva kulturne dediščine mora biti obnova izvedena skladno z izdanimi kulturnovarstvenimi pogoji in soglasji, ker pomeni tudi izvajanje nadzora nad gradnjo in potrditev izvedenih del s strani pristojne strokovne službe. Glede na stopnjo poškodovanosti ter status kulturnega spomenika je postavljena dinamika zagotavljanja sredstev po posameznih letih (povzeto po predlaganih prioritetah, ki jih je določil ZVKDS).

Za izvedbo postopkov pri obnovi objekti v lasti oseb zasebnega prava, so bili lastniki objektov (preko 7.500 lastnikov) obveščeni o zakonskih postopkih ter pozvani k predložitvi dokazil o izvedeni obnovi, s čimer se zagotavlja preglednost postopka in možnost nadaljnjih zakonskih in upravnih postopkov. Skrajšanj postopek imajo pri obravnavi tisti lastniki, ki so potrdili, da so obnovo zaključili, saj je v teh primerih mogoče hitreje izvesti upravne postopke. Pri nekaterih bol**j** kompleksnih obnovah, kjer so potrebne dodatne tehnične preveritve, postopki potekajo v sodelovanju s tehnično pisarno, ki zagotavlja strokovno podporo pri usklajevanju dokumentacije, tehničnih pregledih in potrjevanju izvedenih del.

Pri nadomestitvenih gradnjah in vsebinah povezanih z nadomestitveno gradnjo so prednostni vsi objekti.

1. **Opredelitev finančnih virov za izvedbo načrtovanih obnov**

Z letnim programom odprave posledic nesreče se za posamezno proračunsko leto podrobneje določijo ukrepi odprave posledic naravne nesreče ter višina sredstev, ki je predvidena za njihovo izvedbo.

Iz predloženih vsebin v poglavju 3 izhaja ocenjena višina sredstev po posameznih ukrepih odprave posledic naravne nesreče na stvareh za leto 2025.

V letu 2025 se zagotavljajo sredstva iz proračunskih postavk od 230729 do 230736 Sklada za obnovo, tip PP (173) Sklad za obnovo - naravna nesreča 4.8.2023 v višini 339.042.000,00 evrov in proračunske postavke 241081 Programi odprave posledic nesreč - Naravne nesreče 4.8.2023, tip PP (222) EU sredstva - naravna nesreča 4.8.2023 - solidarnostni sklad v višini 61.000.000,00 evrov.

Sredstva iz proračunske postavke 241081 Programi odprave posledic nesreč - Naravne nesreče 4.8.2023 se v letu 2025 zagotavljajo za namen sanacija vodne infrastrukture.

V preglednici 4 je podan pregled ocenjene višine sredstev v letu 2025 po proračunskih postavkah oz. ukrepih.

Preglednica 4: Pregled višine državnih sredstev po proračunskih postavkah oz. ukrepih v letu 2025

|  |  |  |
| --- | --- | --- |
| PP | Naziv proračunske postavke oz. ukrep | Ocenjena višina sredstev v letu 2025  (v EUR) |
| 230729 | MNVP - Sklad za obnovo - Lokalna infrastruktura in izvedba geotehničnih ukrepov - program | 120.000.000 |
| 230730 | MNVP - Sklad za obnovo - Sanacija vodne infrastrukture v ustrezno funkcionalno stanje odporno na podnebne spremembe - program | 79.000.000 |
| *241081* | *Programi odprave posledic nesreč - Naravne nesreče 4.8.2023 [vsebina v 2025: sanacija vodne infrastrukture]* | 61.000.000 |
| 230731 | MNVP - Sklad za obnovo - Podpora izvedbi programa - program | 11.542.000 |
| 230732 | MNVP - Sklad za obnovo - Obnova kulturne dediščine - program | 16.000.000 |
| 230733 | MNVP - Sklad za obnovo - Nadomestitvena gradnja - program | 100.000.000 |
| 230734 | MNVP - Sklad za obnovo - Osebe zasebnega prava - obnova stanovanj - program | 6.000.000 |
| 230735 | MNVP - Sklad za obnovo - Osebe zasebnega prava - obnova objektov za izvajanje dejavnosti - program | 6.000.000 |
| 230736 | MNVP - Sklad za obnovo - Objekti zavarovane narave - program | 500.000 |
|  | Skupaj | 400.042.000 |

Predloženi letni program predvideva zagotovitev sredstev za leto 2025, predvsem za izvedbo prednostnih projektov.

V preglednici 5 je podan predlog noveliranega pregleda ocene potrebnih sredstev po ukrepih, ki je bil podan v programu oz. prikazuje rebalans programa, z ocenjeno višino sredstev za obnovo po ukrepih.

Skupna ocenjenega višina sredstev za obnovo kot navedena v programu, se ne viša, spremenjena se dinamika.

Preglednica 5: Noveliran pregled ocene potrebnih sredstev po ukrepih (v EUR)

|  |  |  |  |  |  |  |
| --- | --- | --- | --- | --- | --- | --- |
| ***UKREP*** | **2024** | **2025** | **2026** | **2027** | **2028** | ***OCENJENA VIŠINA SREDSTEV ZA OBNOVO SKUPAJ*** |
| *LOKALNA INFRASTRUKTURA IN IZVEDBA GEOTEHNIČNIH UKREPOV* | 25.658.079 | 120.000.000 | 140.000.000 | 90.000.000 | 49.000.000 | 643.253.947\* |
| *Sanacija vodne infrastrukture v ustrezno funkcionalno stanje odporno na podnebne spremembe* | 62.109.165 | 140.000.000 | 341.126.708 | 341.126.708 | 341.126.708 | 1.225.572.090 |
| *PODPORA IZVEDBI PROGRAMA* | \* | 11.542.000 | 8.846.000 | 6.683.000 | 4.023.000 | 32.305.667\* |
| *OBNOVA KULTURNE DEDIŠČINE* | 0 | 16.000.000 | 15.983.000 | 5.998.500 | 1.000.000 | 38.981.500 |
| *NADOMESTITVENA GRADNJA* | 20.236.671 | 100.000.000 | 69.000.000 | 7.500.000 | 1.000.000 | 197.736.671 |
| *Osebe zasebnega prava - obnova stanovanj* | \* | 6.000.000 | 12.000.000 | 6.000.000 | 2.000.000 | 61.349.716\* |
| *Osebe zasebnega prava - obnova objektov za izvajanje dejavnosti* | 0 | 6.000.000 | 12.000.000 | 6.000.000 | 2.000.000 | 26.000.000 |
| *Objekti zavarovane narave* | 0 | 500.000 | 1.600.000 | 750.540 | 100.000 | 2.950.540 |
| **SKUPAJ** | **108.086.716** | **400.042.000** | **600.555.708** | **464.058.748** | **400.249.708** | **2.228.150.131\*** |

Opomba:

\* V znesku upoštevana že dodeljena predplačila in sredstva iz predhodnega programa v skupni višini 255.159.251,34 evra (218.595.868,00 evra za občine in 35.349.715,94 evra za osebe zasebnega prava za obnovo stanovanj ter sredstva iz za podporo pri izvedbi v višini 1.211.667,40 evra).

Za obdobje po letu 2025 je podana ocenjena višina državnih sredstev, ki jih bo potrebno planirati oziroma zagotoviti v posameznem letu, upoštevajoč ustrezno pripravljeno dokumentacijo za izvedbo obnove.

Priloge:

* Priloga 1: Seznam objektov v lasti občine ali osebe javnega prava in objektov gospodarske javne infrastrukture lokalnega pomena, ki so premet letnega programa
* Priloga 2: Enotna navodila za obravnavo dodelitve sredstev državnega proračuna fizičnim osebam za obnovo poškodovanih stanovanjskih objektov
* Priloga 3: Merila in kriteriji za sofinanciranje najemnin za začasno bivanje